ಐಟಿಸಿಯ ಕೃಷಿ-ವಹಿವಾಟು ಭಾರತದಲ್ಲೇ ಎರಡನೆಯ ಅತಿ ದೊಡ್ಡ ಪ್ರಮಾಣದ ಕೃಷಿ ಉತ್ಪನ್ನಗಳ ರಫ್ತು ವಹಿವಾಟಿನ ವಲಯವಾಗಿದೆ. ಐಟಿಸಿಯು ಭಾರತದ ಅತಿ ದೊಡ್ಡ ಮೊತ್ತದ ವಿದೇಶೀ ವಿನಿಮಯ ಗಳಿಸುವ ಸಂಸ್ಥೆಯಾಗಿದೆ.(ಕಳೆದ ದಶಕದಲ್ಲಿ US $ 2 ಬಿಲಿಯನ್ ಮೊತ್ತ) ಕಂಪನಿಯ 'ಇ-ಚೌಪಲ್ ಎಂಬ (ಹಿಂದಿಯಲ್ಲಿ ಚೌಪಲ್ ಎಂದರೆ ಪಂಚಾಯತಿ ಕಟ್ಟೆ,ಗ್ರಾಮೀಣರು ಒಟ್ಟು ಸೇರಿ ಚರ್ಚಿಸುವ ವೇದಿಕೆ)ಇಂಟರ್ ನೆಟ್ ಆಧರಿತ ಬೇಸಾಯ ಉದ್ಯಮದ ಸಂಸ್ಕರಣಾ ವಿಭಾಗವು ಅದರ ಆರಂಭದಲ್ಲೇ ಕ್ರಾಂತಿಯನ್ನು ಮಾಡಿದೆ.ಭಾರತದ ಕೃಷಿ ವಲಯವನ್ನು ಸಶಕ್ತಗೊಳಿಸುವಲ್ಲಿ ಅದು ಹೆಚ್ಚು ನಿರತವಾಗಿದೆ. ಇಂತಹ ಕೃಷಿಸೂತ್ರದ ನಿಯಮಗಳಿಂದಾಗುವ ಕ್ರಾಂತಿಕಾರಿ ಬದಲಾವಣೆಗಳ ಬಗ್ಗೆ ವಿಶೇಷ ಅಧ್ಯಯನವು ಹಾರ್ವರ್ಡ್ ಬಿಜಿನೆಸ್ ಸ್ಕೂಲ್ ನಲ್ಲಿ ನಡೆಯುತ್ತಿದೆ.ಇದರ ಪ್ರಯೋಗಶೀಲತೆ ಮೂಲಕ ಗ್ರಾಮೀಣ ಪ್ರದೇಶದಲ್ಲಿ ಐಟಿಸಿ ಸಂಪರ್ಕ ಜಾಲ ನಿರ್ಮಿಸಲು, ಮೂಲಭೂತ ಸೌಲಭ್ಯಗಳನ್ನು ಒದಗಿಸಲು ಅದು ಮುಂದಾಗಿದೆ.ಈ ಮೂಲಕ ತನ್ನ ಮಾರುಕಟ್ಟೆ ವ್ಯಾಪ್ತಿಯನ್ನು ಹೆಚ್ಚಿಸಲು ಕಂಪನಿ ಶ್ರಮವಹಿಸುತ್ತದೆ. ಗ್ರಾಮೀಣ ವಲಯದ ಕೃಷಿ ಕ್ಷೇತ್ರದ ರೈತಾಪಿ ವರ್ಗಗಳಲ್ಲಿ ಕಂಪನಿಯು ಕಂಪ್ಯುಟರ್ ಗಳ ಸೇವೆಯನ್ನು ವಿಸ್ತರಿಸಿದೆ.ಇ-ಚೌಪಲ್ಸ್ ಎಂಬ ಚರ್ಚಾ ಕಟ್ಟೆಯು ಸಾಮಾಜಿಕ ಮತ್ತು ಪರಸ್ಪರ ಮಾಹಿತಿ ಹಂಚಿಕೊಳ್ಳುವ ಕೇಂದ್ರವಾಗಿದೆ.(ಹಿಂದಿಯಲ್ಲಿ ಚೌಪಲ್ ಎಂದರೆ ಪಂಚಾಯತಿ ಕಟ್ಟೆ,ಗ್ರಾಮೀಣರು ಒಟ್ಟು ಸೇರಿ ಚರ್ಚಿಸುವ ವೇದಿಕೆ) ತನ್ನ ಉತ್ಪಾದನೆಗಳ ಮರುರಚನೆ,ಅವುಗಳಿಗೆ ಮರುರೂಪ ನೀಡಲು ಅದು ತನ್ನ ಆಹಾರ ಧಾನ್ಯ ಶೇಖರಣೆಗಾಗಿ ರೈತ-ಸ್ನೇಹಿ ಹೊಸ ಸೂತ್ರಗಳನ್ನು ಜಾರಿಗೆ ತಂದು ಕ್ರಾಂತಿ ನಡೆಸಿತು.ಸೊಯಾ,ತಂಬಾಕು,ಗೋಧಿ,ಸೀಗಡಿ ಮತ್ತು ಇನ್ನಿತರ ಬೆಳೆಗಳ ವಿಧಾನಗಳನ್ನು ಗ್ರಾಮೀಣ ವಲಯದಲ್ಲಿ ಅನುಷ್ಟಾನ ಮಾಡಲು ಕಂಪನಿ ಶ್ರಮವಹಿಸುತ್ತಿದೆ.ಈ ಕಾಮರ್ಸ್ ಮೂಲಕ ಒಂದು ಪ್ರತ್ಯೇಕ ವೇದಿಕೆ ನಿರ್ಮಿಸಿ ಅದು ಗ್ರಾಮೀಣರ ಮೂಲ ಅಗತ್ಯಗಳ ಬಗ್ಗೆ ಸ್ವಯಂಸ್ಪೂರ್ತಿಯಿಂದ ಕಾರ್ಯನಿರತವಾಗಿದೆ. ಅದರ ಇ-ಚೌಪಲ್ ಪದ್ದತಿಯು ಗ್ರಾಮೀಣ ವಲಯವನ್ನು ರೂಪಾಂತರಿಸಲು ತನ್ನದೇ ಆದ ರೀತಿಯಲ್ಲಿ ವರ್ಗೀಕರಣ ಮಾಡಿದೆ.ಗ್ರಾಮೀಣ ಪ್ರದೇಶವನ್ನು ಪ್ರತ್ಯೇಕಿಸುವ ಪದ್ದತಿಯನ್ನು ತೆಗೆದು ಅದನ್ನೂ ಸಮಗ್ರತೆಯಲ್ಲಿ ಒಂದಾಗಿಸಲು ಮಂದಾಗಿದೆ.ರೈತರಿಗೆ ಹೆಚ್ಚು ಪಾರದರ್ಶಕತೆ ಮತ್ತು ಉತ್ಪನ್ನಗಳ ಇಳುವರಿಯಲ್ಲಿನ ಸುಧಾರಣೆ ಮೂಲಕ ಅವರನ್ನು ಉತ್ತಮ ಆದಾಯದ ಪರಿಧಿಯಲ್ಲಿ ತರಲಾಗಿದೆ.